তিনি ছেলেকে নামাজ পড়ার তাগিদ দিয়েছেন। উত্তরে ছেলে সরাসরি জানিয়ে দেয় যে, এটা নামাজ পড়ার বয়স নয়। অন্য বাবা তার সন্তানের বহুগামিতা নিয়ে আকার ইঙ্গিতে নিজের অসন্তোষ প্রকাশ করার চেষ্টা করামাত্র সন্তান মুখের ওপর বলে উঠল, তুমি তো বিয়ের আগে আম্মুর সাথে কত ডেটিং করেছ! ছেলেদের বেশি রাত পর্যন্ত বাইরে থাকা, বন্ধুবান্ধব নিয়ে আড্ডা দেয়া এবং নানা অশ্লীল ও অসামাজিক কর্মকাণ্ডের সাথে মদ-গাঁজা, সিগারেট এবং মাঝে মধ্যে জুয়া খেলাকে অনেক পরিবার এখন স্বাভাবিক নিয়তি বলে ধরে নিয়েছে। তারা একান্ত অসহায় হয়ে, সারাক্ষণ প্রার্থনারত থাকেন এই ভয়ে যে, তাদের সন্তানেরা যেন ইয়াবা, হেরোইন, মারিজুয়ানা, ফেনসিডিল ইত্যাদিতে আসক্ত হয়ে চুরি-ডাকাতি, ছিনতাইয়ের পাশাপাশি তাদেরকে হররোজ ঘরে ফিরে মারধর না করে!